VILNIAUS MEDIKŲ KREPŠINIO KOMANDOS NARIŲ ANTROPOMETRIKOS, FIZINIŲ SAVYBIŲ IR TRAUMŲ RIZIKOS ĮVERTINIMAS
Authors: Normantas Martynas , Venskaitis Raimundas 
Published: April 2024

Tikslas. Įvertinti mėgėjų krepšininkų antropometrikos, fizinių savybių ir traumų rizikos duomenis.

Medžiaga ir metodai. Tyrimas buvo vykdomas 2023 metų spalio mėnesį. Iš viso tyrime dalyvavo 19 dar­bingo amžiaus asmenų (vyresnių nei 18 metų), žaidžian­čių krepšinį 1 arba 2 kartus per savaitę. Tiriamųjų fizi­nis išsivystymas ir antropometrika buvo vertinami kūno kompozicijos analizatoriumi. Fizinės savybės buvo ti­riamos vertinant gebėjimą keisti kryptį. Traumų rizika buvo vertinama atliekant modifikuotą žvaigždės nuo­krypio testą (MŽNT/ Y- balance). Tiriamųjų kūno masės indeksas (KMI) vertintas remiantis Pasaulio sveikatos organizacijos (PSO) rekomendacijomis. Statistinė duo­menų analizė atlikta naudojant „R Commander 4.3.“ ir „Microsoft Excel 2023“ programas. Statistinio reikšmin­gumo lygmuo p<0,05.

Rezultatai. Tirtų krepšininkų vidutinis KMI buvo 24,04 ± 1,11 kg/m2; 63 proc. (12 iš 19) krepšininkų KMI atitiko normą (18,5–24,9 kg/m2); 37 proc. (7 iš 19) tiriamųjų turėjo antsvorio (25–29,9 kg/m2). Tiriamosios grupės skeleto raumenų masės (SRM) vidurkis buvo 45,76 ± 1,38 %; 73 proc. (14 iš 19) krepšininkų SRM buvo labai aukšta ir vidutiniškai sudarė 46,99 ± 1,16 %; 21 proc. (4 iš 19) krepšininkų SRM buvo aukšta ir vidutiniškai sudarė 43,1 ±1,58 %. 1 iš 19 (5%) krepšininkų SRM atitiko normą ir buvo lygi 39,3 %.

Tiriamųjų kūno riebalų masės (KRM) vidurkis buvo 17,77 ± 2,36 %. 68 proc. (13 iš 19) krepšininkų KRM atitiko normos reikalavimus, o vidurkis buvo 16,37 ± 1,43 %; 26 proc. (5 iš 19) krepšininkų KRM buvo di­desnė už normą ir riebalų kiekis organizme vidutiniškai buvo 23,64 ± 4,03 %. 5 proc. (1 iš 19) krepšininkų KRM nepasiekė normos ir buvo lygi 6,7 %.

Tiriamųjų linijos judrumo testo (LJT, angl. lane agility drill – LAD) atlikimo greičio vidurkis (s) buvo 13,17± 0,36 s. LAD testo atlikimo greičio vidurkiai, atsižvel­giant į krepšininkų pozicijas: gynėjų (n=9) 12,88 ±0,56 s; puolėjų (n=5)13,08 ± 0,71 s; vidurio puolėjų (n=4) 13,97 ± 0,37 s.

Tiriamųjų Y-balance testo rezultatai: vidurkis stovint ant dešinės kojos 98,9 ± 3,9 %; ant kairės 100 ± 2,8%. Tik 21 proc. (4 iš 19) tiriamųjų vienos arba abiejų kojų kombinuoto tyrimo rezultatas buvo mažesnis nei 94 pro­centai. Stovint ant dešinės kojos siekimo vidurkis tiria­mųjų grupėje (cm): į priekį 67,32 ± 4,12 cm, į šoną 121 ± 5,68 cm, įstrižai 114,68 ± 5,77 cm. Stovint ant kairės kojos siekimo vidurkis tiriamųjų grupėje (cm): į priekį 67,32 ± 3,6 cm, į šoną 123,53 ± 4,75 cm, įstrižai 116,53 ± 5,1 cm.

Išvados. Didžiosios dalies tirtų krepšininkų KMI nevir­šijo PSO rekomenduojamos normos. Daugumos krep­šininkų SRM organizme buvo didesnė už normą. KRM didžiosios dalies krepšininkų organizme atitiko rekomen­duojamas normas. LAD testo rezultato vidurkiai statistiš­kai reikšmingai skyrėsi, lyginant su kitomis krepšininkų grupėmis (p>0,05). Didžioji dalis tiriamųjų pasiekė 94 proc. ir didesnį kombinuotą rezultatą Y-balance testo metu (abiem kojomis), o tai reiškia, kad jų rizika patirti traumas nekontaktiniu būdu nėra padidėjusi.